1. ***számú melléklet a 10/2019. (XI.18.) önkormányzati rendelethez***

**A Polgármester, a Bizottságok és a Jegyző a Képviselő-testülettől kapott átruházott hatásköreinek jegyzéke**

**I.**

**Polgármester**

* gyakorolja a szociális hatáskört az átmeneti segély, temetési segély, temetési költségek megelőlegezésére kamatmentes kölcsön biztosítása vonatkozásában
* dönt a költségvetési rendeletben meghatározott polgármesteri keret felhasználásáról
* dönt az önkormányzati kötelezettségvállalást- ide értve működési költséget is- nem igénylő pályázatok benyújtásáról
* véleményezi a szomszédos települések településszerkezeti tervét
* ellátja a közútkezelői hatásköröket, dönt a közút nem közlekedési célú igénybevételéről
* dönt a pénzügyi kötelezettségvállalást nem igénylő együttműködési megállapodások jóváhagyásáról
* kijelöli az önkormányzat tulajdonában lévő építési telkek tulajdonosát- a képviselő-testület által meghatározott áron
* dönt éven belüli munkabérhitel felvételének engedélyezéséről
* dönt az építési engedélyhez nem kötött közterület-használatról, a képviselő-testület által meghatározott díj kiszabásával
* dönt a jogi személyek, egyesületek, alapítványok önkormányzati címer, zászló, jelkép használatára vonatkozó kérelméről.

**II.**

**Jegyző**

* gyakorolja a szociális hatáskört a lakhatási támogatás, a várandós anyák támogatása, a védőnői javaslatra megállapítható gyógyszer, rendkívüli egészségügyi támogatás vonatkozásában.